Document ID: 32005D0497

KOMISJONI OTSUS,
12. juuli 2005,
millega muudetakse otsust 2002/472/EÜ, milles sätestatakse Bulgaaria Vabariigist kalatoodete importimise eritingimused
(teatavaks tehtud numbri K(2005) 2454 all)
(EMPs kohaldatav tekst)
(2005/497/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
ning arvestades järgmist:
(1)
Komisjoni 20. juuni 2002. aasta otsusega 2002/472/EÜ, milles sätestatakse Bulgaaria Vabariigist kalatoodete importimise eritingimused, (2) nähakse ette, et uute ettevõtete ja laevade lisamiseks nende Bulgaaria ettevõtete ja laevade loetellu, millest on lubatud ühendusse kalatooteid importida, on vajalik ühenduse kontroll.
(2)
Samuti nähakse otsusega 2002/472/EÜ ette, et Bulgaariast imporditud kalatoodete suhtes ei kohaldata komisjoni otsuses 94/360/EÜ (3) sätestatud füüsiliste kontrollide sageduse vähendamist.
(3)
Komisjoni ekspertide uue kontrollkülastuse tulemused näitavad, et Bulgaaria vastab nüüd vähemalt ühenduses kohaldatavatele sanitaartingimustele. Seda tulemust silmas pidades on asjakohane vähendada füüsiliste kontrollide sagedust, lisada loetellu uusi ettevõtteid ning kohaldada kõnealuse loetelu edasiste muudatuste suhtes nõukogu otsuse 95/408/EÜ (4) artikliga 5 ettenähtud menetlust.
(4)
Seetõttu tuleks vastavalt muuta otsust 2002/472/EÜ.
(5)
Vajaliku üleminekuaja tagamiseks on asjakohane, et käesolevat otsust hakatakse kohaldama 45 päeva pärast selle avaldamist Euroopa Liidu Teatajas.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/472/EÜ muudetakse järgmiselt:
1.
artiklid 4 ja 5 jäetakse välja;
2.
I ja II lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 28. augustist 2005
Artikkel 3
Käesolev otsus on adresseeritud liikmesriikidele.
Brüssel, 12. juuli 2005

Labels: 0
3
18
6